### Beslutning

Nicolaj Andreasen med bemærkning, at byrådet i sit møde den 2. december 2020 har vedtaget Magistratens indstilling i overensstemmelse med erklæring fra Økonomiudvalget af 25. november 2020.

### Resumé

[adresse] nuværende IT-sikkerhedspolitik blev vedtaget af byrådet i juni 2009. Siden da er der sket meget på it- og digitaliseringsområdet og ikke mindst på informationssikkerhedsområdet med bl.a. indførelsen af databeskyttelseslovgivningen og et øget fokus på risikostyring, hvilket afspejles i den nye informationssikkerhedspolitik.

Informationssikkerhedspolitikken tager udgangspunkt i den risikobaserede tilgang som understøttes af databeskyttelseslovgivningen samt den internationale standard ISO27001.

Databeskyttelseslovgivningen trådte i kraft i maj 2018, og medførte bl.a. en mere risikobaseret tilgang til beskyttelse af personoplysninger. Det betyder, at de foranstaltninger, der indføres, skal afstemmes i forhold til de risici, som de konkrete behandlinger af personoplysninger medfører.

Denne risikobaserede tilgang understøttes også i den fællesoffentlige digitaliseringsstrategi 2016-2020, hvoraf fremgår, at alle myndigheder skal øge fokus på sikkerhed og at kommunerne skal følge principperne i standard for informationssikkerhed ISO27001, der fastsætter bedste praksis for styring af informationssikkerhed. Det har siden 2016 været obligatorisk for statslige myndigheder at følge sikkerhedsstandarden.

Med indførelsen af en ny informationssikkerhedspolitik baseret på ISO27001-standarden samt den risikobaserede tilgang i databeskyttelseslovgivningen vil [adresse] få en afbalanceret og smidig håndtering af informationssikkerhedsarbejdet med fokus på, at borgerne kan bevare en høj grad af tillid og tryghed i forbindelse med kommunens behandling af deres personoplysninger.

### Indstilling

Det indstilles:

At 1) Informationssikkerhedspolitikken for [adresse] vedtages som den overordnede ramme for beskyttelse af [adresse] informationer, herunder personoplysninger og andre fortrolige oplysninger fx økonomiske forhold

At 2) Informationssikkerhedschefen som formand for databeskyttelsesudvalget bemyndiges til at foretage løbende mindre justeringer i informationssikkerhedspolitikken

### Sagens forløb

09-11-2020 Magistraten

Fremsendes til [adresse] med bemærkning, at Magistraten i mødet den 9. november 2020 anbefaler, at byrådet tiltræder Borgmesterens Afdelings indstilling af 29. oktober 2020.

Der blev stillet spørgsmål til kryptering af emails. Der udarbejdes notat, og emnet kan belyses i forbindelse med en eventuel udvalgsbehandling.

 18-11-2020 Aarhus Byråd
Fremsendes til Økonomiudvalget til behandling i henhold til beslutning i byrådets møde den 18. november 2020.
 25-11-2020 Økonomiudvalget

Udvalget kunne enstemmigt tiltræde indstillingen i overensstemmelse med Magistratens anbefaling.

 02-12-2020 [adresse]
Nicolaj Andreasen med bemærkning, at byrådet i sit møde den 2. december 2020 har vedtaget Magistratens indstilling i overensstemmelse med erklæring fra Økonomiudvalget af 25. november 2020.